वैलेंटाइन-डे पर उदयपुर में लेंगे फेरे; 3 साल पहले की थी कोर्ट मैरिज
Hardik Pandya & Natasha to Re-tie the Knot in Udaipur on Valentine's Day इंडिया टी-20 क्रिकेट टीम के कप्तान हार्दिक पंड्या और नताशा स्टेनकोविक एक बार फिर से शादी करने जा रहे हैं। फंक्शन आ
इंडिया टी-20 क्रिकेट टीम के कप्तान हार्दिक पंड्या और नताशा स्टेनकोविक एक बार फिर से शादी करने जा रहे हैं। फंक्शन आज से उदयपुर में शुरू हो चुका है। यह अगले दो दिन तक चलेगा। 14 तारीख यानी वैलेंटाइन डे को शादी होगी। इससे पहले दोनों ने 31 मई 2020 को कोर्ट मैरिज की थी। हालांकि इस बार वे पारंपरिक रीति-रिवाज से शादी करेंगे। फंक्शन रैफल्स होटल में होंगे। बता दें कि उनका दो साल का बेटा अगस्त्या भी है।
शादी की रस्में आज शाम से शुरू हुईं, 15 फरवरी तक चलेंगीं
शादी के लिए हार्दिक पंड्या और नताशा स्टेनकोविक आज उदयपुर पहुंचे। उनके साथ परिवार के सदस्य और इंडियन क्रिकेटर ईशान किशन भी आए हैं। आज शाम से शादी की रस्में शुरू हो गईं, जो 15 फरवरी तक चलेंगीं। आज मेहंदी की रस्म हुई। मंगलवार को हल्दी और संगीत सहित अन्य कार्यक्रम होंगे।
नाइट क्लब में मिले थे
सर्बिया की एक्ट्रेस नताशा स्टेनकोविक नच बलिए सीजन-9 में अपने एक्स बॉयफ्रेंड अली गोनी के साथ नजर आई थीं। हार्दिक और नताशा की मुलाकात एक नाइट क्लब में हुई थी। यहीं से दोनों के बीच लव स्टोरी शुरू हुई थी।
31 मई को पेरेंट्स बनने की जानकारी दी थी
हार्दिक ने 1 जनवरी 2020 को नताशा से सगाई की थी। इसकी जानकारी भी उन्होंने सोशल मीडिया के जरिए दी थी। इसके बाद 31 मई 2020 को नताशा और हार्दिक ने सोशल मीडिया पर बताया था कि वे पेरेंट्स बनने वाले हैं। 30 जुलाई को एक फोटो शेयर करते हुए हार्दिक ने बेटा होने की जानकारी दी थी। तब उन्होंने लिखा था- हमें बेटे के रूप में आशीर्वाद मिला है। दोनों ने कोर्ट मैरिज की थी। इसमें परिवार के लोग ही शामिल हुए थे।
सगाई के बारे में माता-पिता को भी नहीं बताया था
हार्दिक ने एक इंटरव्यू में कहा था, ‘मेरी सगाई के बारे में माता-पिता को भी नहीं पता था। भाई क्रुणाल को भी दो दिन पहले ही जानकारी दी थी। सब कुछ होने के बावजूद परिवार ने मेरा साथ दिया।’ सगाई के बाद हार्दिक ने इंस्टाग्राम पर इसके फोटो पोस्ट किए थे। कैप्शन में लिखा था- मैं तेरा, तू मेरी जाने, सारा हिंदुस्तान।
रवीना टंडन, नितिन मुकेश, ईशा अंबानी की भी हो चुकी यहां रॉयल वेडिंग
राजस्थान रॉयल वेडिंग के लिए मुख्य डेस्टिनेशन बन गया है। हाल ही में एक्टर सिद्धार्थ मल्होत्रा और कियारा आडवाणी ने जैसलमेर में शादी की है। वहीं केंद्रीय मंत्री स्मृति ईरानी की बेटी की शादी नागौर के 500 साल पुराने फोर्ट में हुई। ​​​
उदयपुर में इससे पहले बॉलीवुड एक्ट्रेस रवीना टंडन, बॉलीवुड एक्टर नील नितिन मुकेश, साउथ सुपरस्टार चिरंजीवी की भतीजी निहारिका की शादी हुई थी। इसके अलावा मुकेश अंबानी की बेटी ईशा अंबानी की प्री-वेडिंग सेरेमनी और हिंदुजा ग्रुप के चेयरमैन गोपीचंद हिंदुजा के बेटे संजय हिंदुजा ने अनु महतानी से साल 2015 में उदयपुर में शादी की थी।
साल 2021 में एक्ट्रेस कंगना रनौत के भाई की शादी भी उदयपुर में हुई थी। सेलिब्रिटी यहां रॉयल वेडिंग के अलावा बर्थडे पार्टी, शूटिंग सहित अन्य प्रोग्राम भी ऑर्गेनाइज करना पसंद कर रहे हैं। हाल ही में एक्ट्रेस सारा अली खान ने अपनी मां अमृता का बर्थडे उदयपुर में मनाया था।
राजस्थान में हुई रॉयल वेडिंग से जुड़ी ये खबरें भी पढ़ें: 
कियारा-सिद्धार्थ ने की शादी, जैसलमेर के होटल सूर्यगढ़ की बावड़ी में फेरे लिए
फिल्म एक्ट्रेस कियारा आडवाणी और एक्टर सिद्धार्थ मल्होत्रा 7 फरवरी को शादी के बंधन में बंध गए थे। कियारा-सिद्धार्थ ने जैसलमेर के होटल सूर्यगढ़ की बावड़ी में फेरे लिए थे। शाही शादी के लिए होटल में विदेशी फूलों से मंडप सजाया गया था। शादी के बाद रिसेप्शन हुआ था। इसके बाद देर रात दोनों की शादी के फोटो सामने आए थे। वहीं कियारा ने इंस्टा पर लिखा- अब हमारी परमानेंट बुकिंग हो गई। पूरी खबर पढ़ें
बेटी की शादी में केंद्रीय मंत्री स्मृति ने बजाया शंख, नागौर जिले के खींवसर फोर्ट में हुई रस्में
राजस्थान में 9 फरवरी को एक और हाई प्रोफाइल शादी हुई थी। जोधपुर से 90 किलोमीटर दूर नागौर जिले के खींवसर फोर्ट में जुबिन और स्मृति ईरानी की बेटी शादी के बंधन में बंध गई थी। शलेन ने कनाडा मूल के एनआरआई अर्जुन भल्ला के साथ फेरे लिए थे। दोनों ने वैदिक मंत्रोच्चार के साथ फेरे लिए थे। इस दौरान केंद्रीय मंत्री स्मृति ईरानी ने शंख बजाया था। जिस फोर्ट में शनेल और अर्जुन की शादी हुई, वह करीब 500 साल पुराना है। ये फोर्ट कई बॉलीवुड स्टार्स का भी पसंदीदा रहा है। पूरी खबर पढ़ें